Obstarávateľ:

AGROVEX Novoť, družstvo, Novoť 029 55

IČO: 00164003

**Výzva na predloženie cenovej ponuky – prieskum trhu**

Tento prieskum trhu sa uskutočňuje za účelom stanovenia predpokladanej hodnoty zákazky.

**Názov zákazky: Modernizácia živočíšnej výroby**

**Opis predmetu zákazky:** Dodávka zariadení je určená na dojenie mlieka a napájanie teliat.

Zákazka je rozdelená na 2 časti. Dodávateľ vyplní cenu za tie časti, ktoré je schopný dodať.

**Spôsob predloženia ponuky:** Výlučne elektronicky. Vyplňte prosím priložený formulár ponuky, predložte scan vo formáte PDF vrátane podpisu a pečiatky.

**Požadovaná špecifikácia jednotlivých technologických zariadení:**

1. **Systém na dojenie mlieka – rybinová dojáreň s identifikáciou**
* Pneumatická vstupná bránka ovládaná pomocou 2 pneumatických podtlakových valcov
* 12 ks prístrojov pre riadenie dojenia, meracia komora s atestom ICAR 12 ks
* 12 ks dojačiek s dostatočným objemom zberača ( min. 300 ccm) a silikónovými strukovými návlečkami
* 12 ks dezinfekčných držiakov pre veľmi dobré čistenie strukových návlečiek
* 1 ks dezinfekčný automat so zabudovaným ohrevom vody, koncový spínač, výkon 24 kW
1. **Napájací automat**
* Vyhrievací výkon 2,5 kW / 250 ml
* Príprava nápoja 1-1,5 l/min.
* Presné nastavenie teploty pomocou IQ regulácie ohrevu
* Výkonný 32 bitový H-procesor
* Napájacie napätie 3 fázy, 400 V, 50 Hz

Dodávka zahŕňa: dopravu, spustenie do prevádzky – v prevádzke obstarávateľa v obci Novoť, pripojenie na elektrickú sieť, skúšku, zaškolenie.

Obstarávateľ vyžaduje záruku 2 roky.